Normannische Heckn- und Weidelondschoft, Epfebaama, Herrnhaisa und edle Ressa prägn diesn Tei vo da Normandie. De Normannen sejbst entsponna se gern in dem Thermalkurort Bagnoles-de-l’Orne, der vo oam 7.000 Hektar groußn Woid nomans „Forêt d’Andaine“ umgem is. In Orne befindt se oans vo de bekonntestn Nationoigstüte vo Frankreich, des Haras du Pin. Nem da Zucht easchtklassiga Ressa, wia zum Beispui de Kaltblüterrass Percheron, iss fia de schlossähnliche Architektua ausm 18. Joarhundad bekonnt. In kulinarischa Hinsicht steht Orne fia de Kaassortn Camembert, de ausm gleichnomign Ort Camembert vom Département stommt. A weitare Spezialität is da Poiré (dt.: Birnenmost), der aus Birna gwunna werd.